เศษอาหารเต็มถนน
เรื่องสั้นฉบับวันอาทิตย์ รองนายกฯ เตือน กทม.กำชับผู้รับเหมาอย่าทิ้งเศษวัสดุก่อสร้างทำให้ท่อน้ำตัน และคนร้องคนทิ้งเศษอาหารถนนสกปรกชาวบ้านเดือดร้อน,เรื่องแรก พล.ท.คงชีพ ตันตระวาณิชย์ โฆษกกระทรวงกลาโหม ชี้แจงชาวบ้านร้องผู้รับเหมาทิ้งเศษวัสดุก่อสร้างเกลื่อนพื้นที่เป็นเหตุระบายน้ำไม่ทัน ว่า พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม มอบให้กระทรวงมหาดไทย กระทรวงการพัฒนาสังคมและความมั่นคงของมนุษย์ และ กทม. ร่วมกันกำกับและสำรวจดูความเดือดร้อนของชาวบ้านชุมชนริมคลองลาดพร้าว-บางซื่อ,ชาวบ้านที่ได้รับผลกระทบจากบริษัทรับเหมาก่อสร้างเขื่อนคอนกรีตและบ้านริมคลอง ทิ้งขยะและเศษวัสดุก่อสร้างลงในพื้นที่คลอง ชาวบ้านเชื่อว่าเป็นสาเหตุการขัดขวางทางเดินน้ำและปัญหาน้ำท่วมขัง กทม.,ที่ไม่เคยแก้ไขในพื้นที่ กทม.,พล.อ.ประวิตร ขอบคุณชาวชุมชนริมคลอง ที่มีส่วนร่วมสะท้อนข้อมูลความเป็นจริงกับรัฐมากขึ้น ทั้งนี้ ได้ย้ำขอให้ กทม.กำชับ เขตห้วยขวาง เขตหลักสี่ และเขตบางเขน เร่งลงสำรวจและแก้ปัญหาพื้นที่ตกค้างที่ยังเป็นปัญหาร่วมกับชาวบ้านและทำความเข้าใจร่วมกันโดยเร็ว,ให้ดำเนินคดีบริษัทรับเหมาก่อสร้างตามกฎหมาย ขณะเดียวกัน ได้สั่งการเพิ่มเติมให้หน่วยทหารพัฒนา นำเครื่องมือช่างลงไปช่วยเหลือแก้ปัญหาเร่งด่วนในพื้นที่ที่คาดว่าจะเป็นสิ่งกีดขวางทางเดินน้ำในคลอง,ร่วมกันป้องกัน มิให้เกิดปัญหาน้ำท่วม กทม. ในฤดูฝน,เรื่องที่ 2 คนที่พักอาศัยซอยชุมชนขอบฟ้า ด้านหลังสถานีโทรทัศน์ช่อง 11 และ ม.หอการค้าไทย เดือดร้อนปัญหาคนที่นำเศษขยะ เศษอาหาร โปรยเกลื่อนถนนให้นกพิราบมากินเป็นฝูง เป็นเหตุให้ถนนสกปรกจากเศษอาหารที่นำมาโปรยให้นก ขยะสกปรกส่งกลิ่นเหม็น และขี้นกพิราบติดรถคนที่นำรถมาฝากจอดไว้ที่รับฝากรถ,แต่เอาผิดใครไม่ได้,ชาวบ้านเคยร้องเรียนไปที่สำนักงานเขตดินแดง มีเจ้าหน้าที่มาตรวจสอบ เก็บกวาดขยะ ถนนสะอาด คนทิ้งเศษอาหารหยุดไปได้ไม่นาน พอเจ้าหน้าที่ไม่เข้ามาตรวจก็กลับมาทิ้งเหมือนเดิม ชาวบ้านตักเตือนไม่สนใจฟัง,แถมครั้งนี้มีอีกคนที่นำอาหารวางทิ้งไว้ริมถนนให้บรรดาแมวเร่ร่อนมากิน แต่ไม่ได้เอาแมวไปเลี้ยงเอง มีแมวเร่ร่อนมาอยู่เป็นจำนวนมาก พอกินอาหารเข้ามานอนตามบ้าน ทั้งเศษขี้แมว ปีนป่ายหลังคารถ บางบ้านเป็นที่อยู่อาศัยคลอดลูกแมว สร้างความเดือดร้อน แต่ไม่รู้จะแก้อย่างไร ส่วนคนที่ให้อาหารไม่สนใจปัญหา,วอนสำนักงานเขตดินแดงช่วยแก้ไข.,เพลิงพยัคฆ์,pluengpayak@thairath.co.th
ชาวบ้านที่ได้รับผลกระทบจากบริษัทรับเหมาก่อสร้างเขื่อนคอนกรีตและบ้านริมคลอง ทิ้งขยะและเศษวัสดุก่อสร้างลงในพื้นที่คลอง ชาวบ้านเชื่อว่าเป็นสาเหตุการขัดขวางทางเดินน้ำและปัญหาน้ำท่วมขัง กทม.
เศษอาหาร,เพลิงพยัคฆ์,เลขที่ 1 วิภาวดี,สำนักงานเขตดินแดง,โปรยให้นก,วัสดุก่อสร้าง,ข่าวทั่วไป